นักวิชาการชี้ รัฐบาลลดเพดานก่อหนี้ให้ต่ำกว่า 60% ในปี 68 ยาก
นักวิชาการชี้ รัฐบาลลดเพดานก่อหนี้ 70% ให้เหลือ 60% ต่อจีดีพี ในปี 2568 ทำได้ยาก เพราะรัฐบาลทำงบมีรายจ่ายประจำสูงรายจ่ายลงทุนต่ำฟื้นเศรษฐกิจไม่พอ
5 มิ.ย. 2565

ดร.อนุสรณ์ ธรรมใจ นักวิชาการอิสระ เปิดเผยว่า การจัดทำงบประมาณปี พ.ศ. 2566 วงเงิน 3.185 ล้านล้านบาท เป็นงบประจำสูงถึง 75.26% และมีงบเพื่อการลงทุนเพียงแค่ 21% เม็ดเงินลงทุนเพียง 6.95 แสนล้านบาท ซึ่งไม่สามารถฟื้นเศรษฐกิจ และกระตุ้นให้เกิดธุรกิจอุตสาหกรรมใหม่ได้ ทำให้ไม่สามารถสร้างงานเพิ่มรายได้ให้ครัวเรือนได้ทั้งนี้ รัฐสภาควรพิจารณาตัดงบประจำลงมาให้อยู่ในระดับหรือต่ำกว่า 70 % และ เพิ่มงบลงทุนให้อยู่ที่ 26-30% ของวงเงินงบประมาณ นอกจากนี้ควรกำกับควบคุมการก่อหนี้สาธารณะไม่ให้ทำงบประมาณขาดดุลเกิน 3% ของจีดีพี โดยงบปี 2566 เป็นงบแบบขาดดุลต้องกู้เงินเพื่อชดเชยขาดดุล 6.95 แสนล้านบาท หรือ 3.88% ของจีดีพี ซึ่งอาจก่อให้เกิดปัญหาวินัยและฐานะการคลังในระยะยาวได้ขณะนี้ หนี้สาธารณะคงค้างของประเทศอยู่ที่ 9.95 ล้านล้านบาท คิดเป็นประมาณ 60.6% ของจีดีพี ซึ่งที่ผ่านมารัฐบาลได้ขยายเพดานสัดส่วนหนี้สาธารณต่อจีดีพีจากไม่เกิน 60% เป็น 70% ต่อจีดีพี และจะลดลงมากลับอยู่ 60% ในปี 2568 ซึ่งหากการยังมีก่อหนี้จำนวนมากเช่นนี้การลดเพดานหนี้ตามแผนจะได้ยาก